Dagny Heide

Dagny Heide (født Jessen 16. mars 1886 i Bergen, død 28. november 1970 i Bergen) var en norsk barnebokforfatter og musikkpedagog.

Familie 
Dagny Heide var datter av kjøpmann Emil Burchard Jessen og Ida Thomsen.
Hun ble 18. mai 1910 gift i Sandviken i Bergen med kapellmester, fiolinist, dirigent og komponist Harald Heide. Ekteskapet ble oppløst.

Liv og virke 
Dagny Heide studerte utenlands i flere perioder, blant annet i Tyskland hos Sandra Droucker. Hun ga lenge privat pianoundervisning i Bergen.

Hun var i 1920-årene musikkpedagog ved Singer-akademiet (Ida Therese Singers Sang- og Musikakademi i Bergen), der hun ledet kursene i notelære.

I 1925 utga hun barneboken Laila i Eventyrland, illustrert av bergenskunstneren Henry Bonnevie. Her gjør den lille piken Laila en forunderlig reise til Eventyrland, hvor hun treffer både nisser og Ole Lukøie.

Bibliografi 
 1925: Laila i Eventyrland, illustrert av Henry Bonnevie, Mittet, Oslo

Referanser

Kilder 
 

Norske forfattere
Norske barnebokforfattere
Norske musikkpedagoger
Personer fra Bergen kommune